wickkiey/tamil-wikipedia-chunked huggingface dataset:
# ஏ. ஆர். இரமேஷ்

**ஏ. ஆர். இரமேஷ்** (*A. R. Ramesh*) என்பவர் ஒரு இந்திய திரைப்பட இயக்குநர் ஆவார். இவர் பெரும்பாலும் தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றியுள்ளார். 1990 களின் பிற்பகுதியில் தீவிரமாக திரைப்பட் துறையில் செயல்பட்ட இவர், அதிரடி மற்றும் காதல் படங்களை உருவாக்கினார்.
# ஏ. ஆர். இரமேஷ்

## தொழில்

இரமேஷ் விஜயகாந்த் *நடித்த தாயகம்* (1996) படத்தில் இயக்குநராக அறிமுகமானார். இப்படத்தின் வெற்றியால் இவர் குறுகிய காலத்தில் மூன்று படங்களுக்கு ஒப்பந்தமானார். பின்னர் இவர் *தினமும் என்னை கவனி* (1997), *இனி எல்லாம் சுகமே* (1998) ஆகிய காதல் படங்களைத் உருவாக்கினார். இவை இரண்டுமே வணிக ரீதியாக எத்பார்த்த வெற்றியைத் தரவில்லை. மேலும் இரமேஷ் ஒன்பது இயக்குநர்களுடன் இணைந்து பல நாயகர்கள் நடித்த *சுயம்வரம்* (1999) படத்தில் பணியாற்றினார். அப்படத்தில் பார்த்திபன், சுவலட்சுமி சம்பந்தப்பட்ட காட்சிகளை இயக்கும் பொறுப்பு இவருக்கு வழங்கப்பட்டது. இரமேஷ் பின்னர் *இண்டிபெண்டன்ஸ் டே* (2000) என்ற இருமொழி அதிரடி படத்திலும் பணியாற்றினார், இது தமிழிலும், கன்னடத்திலும் இரண்டு ஆண்டு காலத்தில் படமாக்கப்பட்டது. அப்படத்தில் அருண் பாண்டியன் மற்றும் சாய்குமார் ஆகியோர் முக்கிய வேடங்களில் நடித்தனர். 2001 ஆம் ஆண்டில், ரகுவரன் நடிப்பில் *அப்பா* என்ற திரைப்படத் தயாரிப்பைத் தொடங்கினார், அதன் தயாரிப்பு பணி முடிவடையவில்லை.
# ஏ. ஆர். இரமேஷ்

## திரைப்படவியல்

| 1996 | *தாயகம்* |
| --- | --- |
| 1997 | *தினமும் என்னை கவனி* |
| 1998 | *இனி எல்லாம் சுகமே* |
| 1999 | *சுயம்வரம்* |
| 2000 | *இண்டிபெண்டன்ஸ் டே* |
# வினோஜ் பி. செல்வம்

**வினோஜ் பி. செல்வம்** (*Vinoj P. Selvam*) ஓர் இந்திய அரசியல்வாதியும், தொழிலதிபரும் ஆவார். இவர் தற்பொழுது தமிழ்நாட்டின் பாரதிய ஜனதா கட்சியின் மாநில இளைஞரணித் தலைவராக உள்ளார்.
# வினோஜ் பி. செல்வம்

## வாழ்க்கை

திருநெல்வேலி மாவட்டம் இராதாபுரம் ஊரைச் சேர்ந்த பன்னீர்செல்வம் என்பவரின் மகனாக 07 சூலை 1986 ஆம் நாள் பிறந்தார். இவரது தந்தை தமிழ்நாடு வாணியர் பேரவையின் தலைவராக உள்ளார். இவர் தனது பள்ளி படிப்பை சென்னையில் உள்ள டி. ஏ. வி மேல்நிலைப் பள்ளியில் படித்தார். அதனைத் தொடர்ந்து அம்பேத்கர் சட்டப் பல்கலைக்கழகத்தில் இளநிலை சட்ட படிப்பை படித்தார். இவர் சென்னை செக்கர்ஸ் நட்சத்திர ஹோட்டல் மற்றும் ரோகிணி ஹோட்டல் நிர்வாக இயக்குநராக உள்ளார்.
# வினோஜ் பி. செல்வம்

## அரசியல் வாழ்க்கை

இவர் 2007 ஆம் ஆண்டு தனது 21வது வயதில் தன்னை பாஜகவில் இணைத்துக் கொண்டார். 2007 இல் தமிழக பாஜக தென் சென்னை மாவட்ட இளைஞரணி பொதுச் செயலாளராக நியமிக்கப்பட்டார், பின்பு சனவரி 2010 முதல் சூலை 2012 வரை தமிழக பாஜக இளைஞரணி மாநில செயற்குழு உறுப்பினராகவும், சூலை 2012 முதல் சூலை 2015 வரை தமிழக மாநில இளைஞரணி செயலாளராகவும், சூலை 2015 முதல் சூன் 2016 வரை இளைஞர் அணி மாநில பொதுச் செயலாளராகவும், சூன் 2016 முதல் தற்பொழுது வரை மாநில இளைஞரணித் தலைவராகவும் இருந்து வருகின்றார்.
# வினோஜ் பி. செல்வம்

## தேர்தல்கள்

### 2011 உள்ளாட்சி தேர்தல்

2011 ஆம் ஆண்டில் தமிழ்நாட்டில் நடந்த உள்ளாட்சித் தேர்தலில் பாஜக சார்பாக ஆயிரம் விளக்கு தொகுதியில் பொது வார்டு 110 இல் மாநகராட்சி உறுப்பினர் பதவிக்காக போட்டியிட்டார், 13289 (48.57%) மொத்த பதிவான வாக்குகளில் 933 (7.02%) வாக்குகளை பெற்று வைப்புத் தொகை இழப்பை பெற்றார்.
# வினோஜ் பி. செல்வம்

## தேர்தல்கள்

### 2021 சட்டமன்றத் தேர்தல்

2021 ஆம் ஆண்டு நடந்த சட்டமன்றத் தேர்தலில் துறைமுகம் தொகுதியில் போட்டியிட்டு இரண்டாம் இடம் பிடித்தார்.
# வினோஜ் பி. செல்வம்

## தேர்தல்கள்

### 2024 மக்களவைத் தேர்தல்

வரவிருக்கும் 2024 இந்திய பொதுத் தேர்தலில் பாஜக வேட்பாளராக மத்திய சென்னை மக்களவைத் தொகுதியில் போட்டியிடுகிறார்.
# சகுந்தலா மஜூம்தார்

**சகுந்தலா மஜும்தார்** (Shakuntala Majumdar) ஒரு இந்தியாவைச் சேர்ந்த விலங்கு நல ஆர்வலர் ஆவார். இவர் தானேவில் உள்ள விலங்குகளுக்கு நடக்கும் கொடுமையை தடுத்து நிறுத்த சங்கம் ஒன்ற அமைத்து அவற்றை பாதுகாக்கும் பணியில் ஈடுபட்டு வருகிறார். இவரது இப்பணிக்காக நாரி சக்தி விருது பெற்றார்.
# சகுந்தலா மஜூம்தார்

## வாழ்க்கை

இவர் 1964 ஆண்டளவில் பிறந்தார். 2002 ஆம் ஆண்டில் ஆறு பேருடன் சேர்ந்து "விலங்குகள் துன்புறுத்தப்படுத்துவதை தடுக்கும் சங்கம்" என்பதின் (SPCA) கிளையை தானேவில் உருவாக்கினர் .
# சகுந்தலா மஜூம்தார்

## பணிகள்

பிப்ரவரி 2020இல் கோவிட்-19 பெருந்தொற்று நோயின் ஆரம்ப வாரங்களில், விலங்குகள் மூலம் வைரசு பரவக்கூடும் என்ற அச்சத்தில் விலங்குகளைத் தொடுவதைத் தவிர்க்க மக்களை ஊக்குவிக்கும் சுவரொட்டிகள் தோன்றின. இவரும் மத்திய அமைச்சர் மேனகா காந்தியும் சுவரொட்டிகளை அகற்றுமாறு கேட்டுக்கொண்டனர். இந்த அச்சம் ஆதாரமற்றது என்று கூறுமாறு உலக சுகாதார அமைப்பின் ஆலோசனையை இவர்கள் மீண்டும் வலியுறுத்தினர். பின்னர், இவரும் இவரது குழுவினரும் குதிரைகளின் நலனை ஒழுங்கமைக்கும் பங்கைப் மேற்கொண்டனர். சுற்றுலாப் பயணிகள் சவாரி செய்ய குதிரைகள் பயன்படுத்தப்பட்டு வந்தன. ஆனால் பொது முடக்கம் காரணமாக குதிரைகள் மூலம் வரும் வருமானம் அதன் உரிமையாளர்களுக்குத் தடைப்பட்டது . வருமானம் இல்லாதால் குதிரைகள் உணவில்லாமல் பட்டினி கிடந்தன. இவர்கள் குழு குதிரைகளுக்கு உதவியது.
# சகுந்தலா மஜூம்தார்

## விருது

2016 ஆம் ஆண்டில் சர்வதேச மகளிர் தினத்தன்று நாரி சக்தி விருதைப் பெற இவர் தேர்வு செய்யப்பட்டார். புதுடில்லியில் உள்ள குடியரசுத் தலைவர் இல்லத்தில் இந்தியக் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டனர்.
# ஒராங் தேசிய பூங்கா

The
**ஒராங் தேசிய பூங்கா** (*Orang National Park*) என்பது இந்தியாவின் அசாமின் தர்ரங் மற்றும் சோணித்பூர் மாவட்டங்களில் பிரம்மபுத்ரா ஆற்றின் வடக்கு கரையில் அமைந்துள்ள சரணாலயம் ஆகும். இது பரப்பளவில் அமைந்துள்ளது. 1985ஆம் ஆண்டில் சரணாலயமாகத் தோற்றுவிக்கப்பட்டு ஏப்ரல் 13, 1999 அன்று தேசிய பூங்காவாக அறிவிக்கப்பட்டது. இந்திய மூக்குக்கொம்பன், குள்ள காடுப் பன்றி, ஆசிய யானை, காட்டு நீர் எருமை மற்றும் வங்காள புலி உள்ளிட்ட விலங்குகளும் தாவரங்களும் இங்கு நிறைந்து காணப்படுகிறது. இது பிரம்மபுத்ரா ஆற்றின் வடக்குக் கரையில் உள்ள காண்டாமிருகத்தின் ஒரே வாழிடப்பகுதியாகும்.
# ஒராங் தேசிய பூங்கா

## வரலாறு

இந்த பூங்காவில் வசிப்பிடத்தின் வரலாறு பழமையானது. 1900 வரை இப்பகுதியில் உள்ளூர் பழங்குடியினர் வசித்து வந்தனர். ஒரு தொற்றுநோய் காரணமாக, பழங்குடி மக்கள் இப்பகுதியைக் கைவிட்டுச் சென்றனர். இருப்பினும், 1919ஆம் ஆண்டில் ஐக்கிய இராச்சியம் மே 31, 1915 தேதியிட்ட ஒராங் கேம் ரிசர்வ் என அறிக்கை எண் 2276 /ஆர் மூலம் அறிவித்தது. புலிகள் பாதுகாப்புத் திட்டத் தேவைகளைப் பூர்த்தி செய்வதற்காக இப்பகுதி மாநில வனத்துறையின் வனவிலங்கு பிரிவின் கட்டுப்பாட்டின் கீழ் வந்தது. இது 1985ஆம் ஆண்டில் ஒரு வனவிலங்கு சரணாலயமாக நிறுவப்பட்டது. 20 செப்டம்பர் 1985 தேதியிட்ட FRS 133/85/5 என்ற அறிவிப்பின் மூலம். ஆனால் 1992 ஆம் ஆண்டில், இந்த பூங்கா ராஜீவ்காந்தி வனவிலங்கு சரணாலயம் என மறுபெயரிடப்பட்டது. ஆனால் பெயர் மாற்றத்திற்குப் பொதுமக்கள் எதிர்ப்பு தெரிவித்தனர். இதனால் பெயர் மாற்றம் மாற்றப்பட வேண்டியிருந்தது. இறுதியாக, இச்சரணாலயம் ஓராங் தேசிய பூங்காவாக 1999இல் 13 ஏப்ரல் 1999 தேதியிட்ட FRW / 28/90/154 என்ற அறிவிப்பு மூலம் தெரிவிக்கப்பட்டது.
# ஒராங் தேசிய பூங்கா

## நிலவியல்

உள்ளடக்கிய ஒராங் தேசிய பூங்கா, பிரம்மபுத்ரா ஆற்றின் வடக்குக் கரையில் அமைந்துள்ளது. இதன் அமைவிடம் மற்றும் தாரங் மற்றும் சோனித்பூர் மாவட்டங்களுக்குள் அமைந்துள்ளது. பச்னோய் நதி, பெல்சிரி நதி மற்றும் தன்ஷிரி நதி ஆகியவை பூங்காவை எல்லையாகக் கொண்டு பிரம்மபுத்ரா நதியில் இணைகின்றன. இந்நதிகளால் மழைக்காலங்களில், பூங்கா வெள்ள சமவெளியாக மாறுகிறது. இந்த வெள்ள சமவெளிகள் பூங்காவில் பன்னிரண்டு ஈரநிலங்களும் மனிதனால் உருவாக்கப்பட்ட 26 நீர்நிலைகளும் உள்ளன.  
இந்த பூங்கா பல நதிகளின் வண்டல் வெள்ள சமவெளிகளால் உருவாக்கப்பட்டது. இது இந்தோ-பர்மா பல்லுயிர் செறிவிடமாம். பூங்காவின் மொத்த பரப்பளவு பின்வருமாறு வகைப்படுத்தப்பட்டுள்ளது: கிழக்கு இமயமலை ஈரமான இலையுதிர் காடு - ; கிழக்கு பருவகால சதுப்புநில காடு - , கிழக்கு ஈரமான வண்டல் புல்வெளி - , புன்னிலம் புல்வெளி - , சீரழிந்த புல்வெளி - , நீர் உடல்- , ஈரமான சாண்டி பகுதி- மற்றும் உலர் சாண்டி பகுதி - . வடக்கிலிருந்து தெற்கே மென்மையான சாய்வுடன் தட்டையான நிலப்பரப்பைக் கொண்டுள்ளது. பூங்காவில் உயரம் முதல் . இது அதன் தெற்கு மற்றும் கிழக்கில் தீவுகள் மற்றும் ஆற்றின் கசிவு வாய்க்கால்களால் சூழப்பட்டுள்ளது. ஆனால் தட்டையான வண்டல் நிலம் இரண்டு பகுதிகளாகத் தெளிவாகக் காணப்படுகிறது; கீழ் வறண்ட நிலம் பிரம்மபுத்ரா ஆற்றின் கரையில் அண்மையில் தோன்றியது, மற்றொன்று வடக்கே மேல் நிலவ்ழி, பூங்கா வழியாகச் செல்லும் உயர் கரையால் பிரிக்கப்பட்டுள்ளது. பூங்காவினைச் சுற்றிலும் கிராமங்கள் உள்ளன. இதனால் இப்பூங்கா உயிரியல் அழுத்தத்திற்கு உட்படுகிறது. இதன் மேற்கில் கிராமவாசிகள் கட்டிய நரி ஓட்டைகள் உள்ளன.
# ஒராங் தேசிய பூங்கா

## காலநிலை

பூங்காவின் காலநிலை கோடை, பருவமழை மற்றும் குளிர்காலம் ஆகிய மூன்று பருவங்களை உள்ளடக்கியது. இந்த பூங்கா வெப்பமண்டல பருவமழை காலநிலைக்கு உட்பட்டது. மே முதல் செப்டம்பர் வரையிலான காலப்பகுதியில் மழை பொழிகின்றது. சராசரி ஆண்டு மழையளவு ஆகும்.  
இந்த பூங்காவில் பதிவான வெப்பநிலை பின்வருமாறு குறிப்பிடுகின்றன: அக்டோபர் முதல் மார்ச் வரையிலான காலம் குளிர்காலமாகும். இக்காலத்தில் வெப்ப நிலைக் காலை வேளையிலும் பிற்பகல் பொழுதிலும், ஏப்ரல் மாதத்தில் இது காலையில் செல்சியசாகவும் பிற்பகலில் வரையும்; மே மற்றும் ஜூன் கோடைக் காலம், காலையில் எனவும் பிற்பகலில் பதிவு செய்யப்பட்டுள்ளது.  
பூங்காவில் ஈரப்பதம் 66% முதல் 95% வரை மாறுபடும்.
# ஒராங் தேசிய பூங்கா

## விலங்குகள்

, காண்டாமிருகம் மற்றும் பன்றி (*போர்குலா சால்வேனியா* ) (சிறிய காட்டு பன்றியின் அருகிய இனங்கள்)]]
ஒராங் பூங்காவில் பல பாலூட்டி இனங்கள் காணப்படுகின்றன. இந்த தேசிய பூங்காவின் ஆதிக்கம் செலுத்தும் இனமாக இந்திய மூக்குக்கொம்பன் (கடைசி எண்ணிக்கையில் 68) உள்ளது. இதைத் தவிர, வாழ்விடத்தைப் பகிர்ந்து கொள்ளும் மற்ற முக்கிய இனங்கள் வங்காளப் புலி (*பாந்தெரா டைக்ரிசு* ), ஆசிய யானை, குள்ள காட்டுப் பன்றி, குறைக்கும் மான் மற்றும் காட்டுப்பன்றி முதலியன.  
குள்ளக் காட்டுப் பன்றி, சிறிய பன்றி, அருகிய இனமாக உள்ளது. இவை ஐ.யூ.சி.என் பட்டியலின் படி சி 2 ஏ (ii) வெர் 3.1, மற்றும் இப்பகுதியில் உள்ள சுமார் 75 விலங்குகளுக்கு மட்டுமே இது வரையறுக்கப்பட்டுள்ளது. இது வடமேற்கு அசாமில் மற்றும் அதைச் சுற்றியுள்ள மிகச் சில இடங்களில் மட்டுமே உள்ளது. ஓராங் தேசியப் பூங்காவில் அறிமுகப்படுத்தப்பட்ட இனமாக உள்ளது. குறிப்பிடப்பட்ட பிற பாலூட்டிகள்: கங்கை டால்பின், இந்திய எறும்புண்ணி, குரைக்கும் மான் *(ஆக்சிஸ் porcinus),* செம்முகக் குரங்கு வங்காள முள்ளம்பன்றி, இந்திய நரி, சிறு இந்தியப் புனுகுப்பூனை, நீர்நாய், சிறுத்தை பூனை *(ப்பிரிஓநெய்லுரசு பெங்காளிசிசு),* மீன்பிடிப்பு பூனை *(ப்பிரிஓநெய்லுரசு விவெர்ரிநசு)* மற்றும் காட்டுப் பூனை (*பெலிசு சாசு*). அமெரிக்காவிலிருந்து புலம்பெயர்ந்து வரும் பறவைகளான பால் அமெரிக்க வெள்ளை பெலிகன்களும் இந்த பூங்காவில் பதிவாகியுள்ளன.
# ஒராங் தேசிய பூங்கா

## விலங்குகள்

### ஊர்வன

ஊர்வனவற்றில் ஏழு இனங்கள் காணப்படுகின்றன. இவை ஆமை மற்றும் நிலஆமை வகையினைச் சார்ந்தவை. *லிசெமைசு பன்க்டேட்டா, கச்சுகா டெக்டா* ஆமைகள் பொதுவாகக் காணக்கூடியவை. பாம்புகளில், மலைப்பாம்புகள் மற்றும் நாகப்பாம்புகள் இங்குப் பதிவு செய்யப்பட்டுள்ளன. இந்திய மலைப்பாம்பு, கருப்பு கிரெய்ட், இராச நாகம், நாகம், உடும்பு ஆகியவை இங்குக் காணப்படும் ஊர்வன.
# ஒராங் தேசிய பூங்கா

## தாவரங்கள்

இந்த பூங்காவில் காடுகள், இயற்கை காடுகள், நீர் வாழ் புல்/தாவரங்கள் நிறைந்து காணப்படுகிறது. *கோங்கு, சிசே மரம், செடர்குலா வில்லோசா, திரிவியா நுடிபுளோரா, இலந்தை,* மற்றும் *லிட்சாயேபோலியந்தா* காணப்படுகின்றன*.* நீரில் வாழாப் புல்வெளி இனங்களில் முக்கியமானவை *பிராக்மிட்சு கர்கா, எருவை (புல்) (அருண்டோ டோனாக்ஸ்), இம்பெரெட்டா சிலிண்ட்ரிகா* மற்றும் *கரும்பு சிற்றினம்* காணப்படுகின்றன. நீர்வாழ்வனவாக *ஆண்ட்ரோபோகன் சிற்றினம்*, *இப்போமியா ரெப்டான்சு ,* *என்ஹைட்ரா பிளக்டுஅன்சு*, *நிம்பேயா சிற்றினம்* மற்றும் நீர் பதுமராகம் (*ஆகாயத்தாமரை*). இயற்கைக்கான உலகளாவிய நிதியம் மற்றும் இந்திய அரசு, "ரைனோ விஷன் இந்தியா (ஆர்விஐ)" என்ற திட்டத்தின் கீழ், காண்டாமிருகங்களின் எண்ணிக்கையை 2020ஆம் ஆண்டில் 300 ஆக உயர்த்தவும், புலிகளின் எண்ணிக்கையை அதிகரிக்கவும் திட்டமிட்டுள்ளது.  
இந்த பூங்காவில் உள்ள வங்காள புலிகளும் கடுமையான அச்சுறுத்தலுக்கு உள்ளாகியுள்ளதால், உலக உயிரியல் பூங்காக்கள் மற்றும் மீன்வள சங்கம் மற்றும் புஷ் கார்டன்ஸ் நிதியுதவியுடன் சிற்றின வாழ்தல் திட்டம் தொடங்கப்பட்டுள்ளது. நிர்வகிக்கப்பட்டும் விலங்குகளின் மரபணு வேறுபாட்டை மேம்படுத்தும் நோக்கத்துடன் இந்த திட்டம் தொடங்கப்பட்டது. இந்த திட்டத்தின் கீழ், இந்தியாவில் அசாம், ஒராங் தேசிய பூங்காவில் “காட்டுப் புலிகளைச் சுற்றுச்சூழலில் கண்காணிப்பு” என்ற திட்டம் தொடங்கப்பட்டுள்ளது. இந்தியாவில் அரசு சார்பற்ற அமைப்பான ஆரண்யக் உடன் இணைந்து இத்திட்டம் செயல்படுத்தப்படுகிறது. இந்த நிதியுதவியுடன், பூங்காவில் புலிகளின் அடர்த்தியைக் கண்காணிக்க உள்ளூர் ஆராய்ச்சியாளர்களால் கேமரா பொறிகளுடன் புவி-இடஞ்சார்ந்த தொழில்நுட்பமும் பயன்பாட்டில் உள்ளது. மனிதர்களுக்கும் புலிகளுக்கும் இடையிலான மோதலை நிர்வகிக்கவும், தணிக்கவும், தடுக்கவும் உதவும் சமூக பங்களிப்பும் எதிர்பார்க்கப்படுகிறது.
# ஒராங் தேசிய பூங்கா

## பார்வையாளர் தகவல்

அசாமில் அருகிலுள்ள நகரங்களுடன் சாலை மூலமாகவும், தொடருந்து, மற்றும் விமான இணைப்புகள் மூலம் இந்த பூங்கா நன்கு இணைக்கப்பட்டுள்ளது. அருகிலுள்ள நகரம் தேஜ்பூர் ஆகும். இது தொலைவில் உள்ளது. பூங்காவிலிருந்து குவகாத்தி சுமார் தூரத்தில் உள்ளது.  
இது தேசிய நெடுஞ்சாலை 52லிருந்து 15 கிலோமீட்டர் தொலைவில் உள்ள ஓராங் நகரத்திற்கு (தன்சிரிமுக்) அருகில் உள்ளது. ஓராங் இதன் அருகிலுள்ள கிராமமாகும். மேலும் தொலைவில். தன்சிரிமுக் கிராம் உள்ளது. இது குவகாத்தியிலிருந்து தொலைவில் உள்ளது.  
அருகிலுள்ள தொடருந்து நிலையம் சலோனிபரி. இது ) தொலைவில் அமைந்துள்ளது. தேஜ்பூர் மற்றும் குவகாத்தி இரு நகரங்களும் இந்தியாவின் இரயில் சேவைமூலம் நன்றாக இணைக்கப்பட்டுள்ளன.
# ஈ. இராமதாஸ்

**ஈ. இராமதாஸ்** (*E. Ramdoss*) என்பவர் ஒரு இந்திய திரைப்பட இயக்குநர், திரைக்கதை எழுத்தாளர், நடிகர் ஆவார். இவர் பெரும்பாலும் தமிழ் படங்களிலேயே பணியாற்றியுள்ளார்.
# ஈ. இராமதாஸ்

## தொழில்

இராமதாஸ் தமிழ்நாட்டின், விழுப்புரத்தில் விடுதலைப் போராட்ட வீரர் எதிராஜுலு பிள்ளை மற்றும் பூங்கவனம் ஆகிய இணையருக்கு மகனாகப் பிறந்தார். தன் இளம் வயதில், இவர் தொடர்ந்து திரைப்படங்களைப் பார்த்தார். கல்லூரியில் படித்த காலத்தில், திரைக்கதை எழுதுவதில் ஆர்வம் கொண்டார். பின்னர் இவர் 1979 இன் பிற்பகுதியில் சென்னை, மைலாப்பூருக்கு குடிபெயர்ந்தார். தமிழ் திரையுலகில் பணியாற்ற முயன்றார், அங்கு இவரது அண்டை வீட்டுக்காரராக இருந்த திரைப்பட தயாரிப்பாளரான மனோபாலாவுடன் பழகினார். மனோபாலா இவரை டி.கே.மோகன் உள்ளிட்ட திரைப்பட பிரமுகர்களுக்கு அறிமுகப்படுத்தினார். அவருக்காக இராமதாஸ் முதன்முதலில் வெளிவராத "கரடி" (1980) என்ற திரைப்படத்தில் ஒரு பாடல் எழுதினார். இராமதாஸ் தனது முதல் திரைக்கதை பணியாக பி. எஸ். நிவாஸ் இயக்க சுமன், சுமலதா ஆகியோர் நடித்த "எனக்காக காத்திரு"(1981) படத்திற்காக எழுதினார். நிவாசுடன் பணிபுரிந்த பிறகு, இராமதாஸ் ஆறு படங்களில் மணிவண்ணனிடம் உதவி இயக்குநராக பணிபுரிந்தார். பின்னர் மதர்லேண்ட் பிக்சர்சின் கோவைத்தம்பியிடம் பணிபுரிந்தார். கோவைத்தம்பியின் பல படங்களின் வெற்றிக்குப் பிறகு மோகன், சீதா ஆகியோர் முக்கிய வேடங்களில் நடித்த "ஆயிரம் பூக்கள் மலரட்டும்" (1986) படத்தின் மூலம் இராமதாசை இயக்குநராக அறிமுகப்படுத்தினார். தயாரிப்பாளருக்கும் படத்தின் அசல் இசையமைப்பாளருமான இளையராஜாவுக்கும் இடையே பிளவு ஏற்பட்டது. ஆனாலும் படத்திற்கு இது ஒரு இலவச விளம்பரமானதால், படம் வணிக ரீதியாக வெற்றி பெற்றது. இவரது அடுத்த படமான "ராஜா ராஜாதான்" (1989) படத்தில் ராமராஜன், கௌதமி ஆகியோர் முன்னணி வேடங்களில் தடித்தனர். அப்படமானது வணிக ரீதியாக வெற்றி பெறவில்லை.  
பெரிய நட்சத்திரங்களுடன் பணிபுரியும் வாய்ப்புகளைப் பெறுவதில் தோல்வியுற்ற இராமதாஸ் அடுத்து மன்சூர் அலி கானுடன் "இராவணன்" (1994) என்ற அதிரடி நாடகப்படத்தையும் "வாழ்க ஜனநாயகம்" (1996) என்ற அரசியல் நையாண்டி படம் என்று இரண்டு படங்களை உருவாக்கினார். பின்னாளில் இராமதாஸ் ஒன்பது இயக்குநர்களுடன் இணைந்து பல நாயகர்கள் நடிக்க 24 மணிநேரத்தில் எடுக்கபட்ட *சுயம்வரம்* (1999) படத்தில் பணியாற்றினார். அப்படத்தில் பாண்டியராஜன், கஸ்தூரி சம்பந்தப்பட்ட காட்சிகளை இயக்கும் பொறுப்பு இவருக்கு வழங்கப்பட்டது.
# ஈ. இராமதாஸ்

## திரைப்படவியல்

; இயக்குநர்  
| 1986 | *ஆயிரம் பூக்கள் மலரட்டும்* | தமிழ் |  |
| --- | --- | --- | --- |
| 1989 | *ராஜா ராஜாதான்* | தமிழ் |  |
| 1991 | *நெஞ்சம் உண்டு நேர்மை உண்டு* | தமிழ் |  |
| 1994 | *இராவணன்* | தமிழ் |  |
| 1996 | *வாழ்க ஜனநாயகம்* | தமிழ் |  |
| 1999 | *சுயம்வரம்* | தமிழ் | } |  
; எழுத்தாளர்  
- *கரடி* (1980) (படல் எழுத்தாளர்)
- *எனக்காக காத்திரு* (1981)
- *எல்லைச்சாமி* (1992)
- *பொன் விலங்கு (திரைப்படம்)* (1993)
- *ராஜ முத்திரை* (1995)
- *மக்கள் ஆட்சி* (1995)
- *ராஜாளி (திரைப்படம்)* (1996)
- *அடிமைச் சங்கிலி* (1997)
- *தினமும் என்னை கவனி* (1997)
- *இனி எல்லாம் சுகமே* (1998)
- *கண்ணாத்தாள்* (1998)
- *ஹரிகிருஷ்ணாஸ்* (1998) (தமிழ் பதிப்பின் உரையாடல்)
- *எப்ஐஆர்* (1998) (தமிழ் பதிப்பின் உரையாடல்)
- *அந்தப்புரம் (திரைப்படம்)* (1999)
- *எதிரும் புதிரும்* (1999)
- *சங்கமம் (1999 திரைப்படம்)* (1999)
- *இண்டிபெண்டன்ஸ் டே* (2000) (தமிழ் பதிப்பின் உரையாடல்)
- *கண்ட நாள் முதல் (திரைப்படம்)* (2005)
- *யுகா* (2006)  
; நடிகர்  
- *வசூல்ராஜா எம்.பி.பி.எஸ்* (2004)
- *யுத்தம் செய்* (2011)
- *குக்கூ* (2014)
- *ஒரு ஊர்ல ரெண்டு ராஜா* (2014)
- *காக்கி சட்டை (2015 திரைப்படம்)* (2015)
- *திறந்திடு சீசே* (2015)
- *விசாரணை (திரைப்படம்)* (2016)
- *மெட்ரோ* (2016)
- *ஒரு நாள் கூத்து (திரைப்படம்)* (2016)
- *வெள்ளிக்கிழமை 13ஆம் தேதி* (2016)
- *தர்மதுரை* (2016)
- *12-12-1950* (2017)
- *விக்ரம் வேதா* (2017)
- *தப்புதண்டா* (2017)
- *அறம் (திரைப்படம்)* (2017)
- *ஆண் தேவதை* (2018)
- *கோலிசோடா 2* (2018)
- *மாரி 2* (2018)
- *பூமராங்* (2019)
- *மெய்* (2019)
- *மிக மிக அவசரம்* (2019)
- *நாடோடிகள் 2* (2020)
# எம். பி. பால்

**மனச்சேரி பௌலோஸ் பால்** ( Menacherry Poulose Paul ) (1904-1952) எழுத்தாளரும், கல்வியாளரும், அறிஞரும், மலையாள இலக்கிய விமர்சகரும் ஆவார். மலையாள இலக்கியத்தின் முக்கிய இலக்கிய விமர்சகர்களில் ஒருவராகக் கருதப்படும் பால் தனது படைப்புகளான *நாவல் சாகித்தியம்*, *செருகத பிரஸ்தானம் ஆகியவற்றின் மூலம் மலையாளத்தில் ஒப்பீட்டு இலக்கியங்களைத் தொடங்கினார். *புரோகமன சாகித்ய பிரஸ்தானத்தின்'' பின்னால் உள்ள முக்கிய சக்திகளில் ஒருவராகவும், கேரளாவில் இணைக் கல்லூரி கல்வி முறையின் நிறுவனராகவும், எழுத்தாளர்களின் கூட்டுறவு இயக்கமான "சாகித்ய பிரவர்தக சஹகரண சங்க"த்தின் நிறுவனர் தலைவராகவும் இருந்தார்.
# எம். பி. பால்

## வாழ்க்கை

பால் 1904 மே தினத்தில் இந்திய மாநிலமான கேரளாவின் எர்ணாகுளம் மாவட்டத்தின் வரப்புழாவில் பவுலோஸ் மற்றும் ரோசம்மா ஆகியோருக்குப் பிறந்தார். உள்ளூரில் ஆரம்ப பள்ளிப்படிப்புக்குப் பிறகு, இவர் தனது உயர்நிலைப் பள்ளி படிப்பை எர்ணாகுளம் புனித ஆல்பர்ட் உயர்நிலைப் பள்ளியில் முடித்தார். இவர் உயர்நிலைப் பள்ளி படிப்பை உதவித்தொகையுடன் முடித்திருந்தாலும், 1918 ஆம் ஆண்டில் இவருக்கு தேர்வுக்குரிய வயது குறைவாக இருந்ததால் இடைநிலைப் பள்ளி விடுப்புச் சான்றிதழ் தேர்வை எழுதமுடியவில்லை. பின்னர், அடுத்த ஆண்டு தேர்வில் தேர்ச்சி பெற்று 1924 இல் திருச்சிராப்பள்ளியிலுள்ள புனித சூசையப்பர் கல்லூரியில் வரலாற்றில் பட்டம் பெறுவதற்கு முன்பு திருச்சூர் புனித தோமையார் கல்லூரியில் தனது இடைநிலை படிப்பை முடித்தார். பட்டப்படிப்பைத் தொடர்ந்து அதே கல்லூரியில் ஆசிரியராக தனது வாழ்க்கையைத் தொடங்கினார். திருச்சிராப்பள்ளியில் தங்கியிருந்த காலத்தில், இவர் இந்தியக் குடிமைப் பணி தேர்வெழுதி தோல்வியுற்றார். 1928இல் கேரளா திரும்பிய இவர் திருச்சூர் புனித தோமையார் கல்லூரியில் ஆசிரியராக சேர்ந்து, 1931 வரை அங்கேயே பணி புரிந்தார். இதற்கிடையில், இவர் 1929இல் ஆங்கில இலக்கியத்தில் முதுகலைப் பட்டம் பெற்றார். 1931ஆம் ஆண்டில், கல்லூரியின் நிர்வாகத்துடனான கருத்து வேறுபாடுகள் காரணமாக இவர் பணியிலிருந்து நீக்கப்பட்டார். இது இறுதியில் நீதிமன்ற வழக்காக மாறியது.  
வேலையை இழந்ததும், பால் புனித தோமையார் கல்லூரிக்கு எதிரே ஒரு கட்டிடத்தை வாடகைக்கு எடுத்து, கேரளாவின் முதல் இணைக் கல்லூரியான எம். பி. பால்ஸ் டுடோரியல் கல்லூரியைத் தொடங்கினார். பின்னர், இவர் எர்ணாகுளம் மற்றும் கோட்டயத்தில் இணைக் கல்லூரிகளைத் தொடங்கினார். மேலும், 1933ஆம் ஆண்டில் ஆரம்பத் தேர்வில் தேர்ச்சி பெற்ற பின்னர் இவர் கைவிட்ட சட்டத்தைப் படிப்பதற்கான முயற்சியை மேற்கொண்டார். 1944–46 காலப்பகுதியில் மீண்டும் புனித பெர்க்மான்ஸ் கல்லூரியில் இரண்டாவது முறையாகப் பணியாற்றினார். ஆனால் 1950 ஆம் ஆண்டில் திருவனந்தபுரத்திற்குச் சென்று மார் இவானியோஸ் கல்லூரியில் பேராசிரியராக சேர்ந்தார். 1952ஆம் ஆண்டில், கோட்டயத்தில் உள்ள தனது இணைக் கல்லூரியை புதுப்பிக்க ஒரு முயற்சியை மேற்கொண்டார்.
# எம். பி. பால்

## இறப்பு

பால், 1952 சூலை 12 ஆம் தேதி, தனது 48 வயதில், திருவனந்தபுரத்தில் இறந்தார். அவர்களுடன் தொடர்ந்து மோதல்கள் ஏற்பட்டதால் அவரை ஒரு கத்தோலிக்க தேவாலயக் கல்லறையில் அடக்கம் செய்ய மறுத்துவிட்டத. பின்னர், இவரது மரண எச்சங்கள் திருவனந்தபுரத்தின் பட்டூரில் உள்ள ஒரு பொது கல்லறையில் அடக்கம் செய்யப்பட்டன .
# எம். பி. பால்

## மரபும் கௌரவங்ளும்

இலக்கிய விமர்சன நடைமுறைக்கு அடிப்படையாக அழகியலைப் படிக்க முயன்ற பால் அழகியல், புதினம், சிறுகதை மற்றும் கட்டுரைகளின் இலக்கிய வகைகளை வரையறுக்க மலையாள இலக்கிய விமர்சனத்திற்கு நவீன அணுகுமுறையை அறிமுகப்படுத்திய பெருமைக்குரியவராவார். மலையாள இலக்கியங்களில் மறுமலர்ச்சி இயக்கத்தை அதன் நன்மைகளை மக்களிடம் கொண்டு செல்வதில் ஜனநாயகப்படுத்துவதில் இவர் முக்கியப் பங்கு வகித்தார். இலக்கிய ஆர்வலர்கள் குழுவுடன் சேர்ந்து, முகம்மது பஷீர் போன்ற புகழ்பெற்ற எழுத்தாளர்கள் கூட போதிய ஊதியம் பெற போராடிய ஒரு காலத்தில், எழுத்தாளர்கள் தங்கள் படைப்புகளை வெளியிட உதவுவதற்கும், அவர்களுக்கு ஒரு நல்ல ஊதியம் பெறுவதற்கும் ஒரு கூட்டுறவு சங்கமான *சாகித்ய பிரவர்தக சஹகாரண சங்க*த்தை நிறுவி, அதன் நிறுவனத் தலைவராக இருந்தார். இவர் நாடகத்திலும் தீவிரமாக இருந்தார். மேலும் 1937இல் *ஷேக்ஸ்பியர் தியேட்டர்* என்ற நாடக நிறுவனத்தையும் நிறுவினார்.  
பால் மேற்கத்திய இலக்கியங்களை மலையாளத்திற்கு அறிமுகப்படுத்தினார். மலையாள இலக்கியத்தில் ஒப்பீட்டு இலக்கியங்களைத் தொடங்கிய முதல் விமர்சகரும் ஆவார். இவர் தனது படைப்பான *நாவல் சாகித்யத்தில்* சேக்சுபியரின் சிம்பலைன், அப்பு நெடுங்காடியின் குண்டலதா, சி. வி. இராமன் பிள்ளையின் மார்த்தாண்ட வர்மா, வால்ட்டர் ஸ்காட்டின் இவான்ஹோ ஆகியவற்றுக்கு இடையிலான ஒற்றுமையை வெளிப்படுத்தினார். ஜார்ஜ் ஒனக்கூர் எழுதிய *எம்.பி. பால்-கலாபதின்டே திருசேசிப்புகள்* என்ற வாழ்க்கை வரலாற்று புத்தகத்தில் இவரது படைப்புகள் விரிவாக உள்ளன. பாலின் மகள் ரோஸி தாமஸ், *உரங்குன்னா சிம்ஹம்* (உறங்கும் சிங்கம்) என்ற ஒரு புத்தகத்தை எழுதினார். இது அவரது தந்தையின் நினைவுகளின் தொகுப்பாகும்.  
மலையாள மொழி ஆய்வுகள் மற்றும் வரலாற்றில் இலக்கிய சிறப்பை கௌரவிப்பதற்கான வருடாந்திர இலக்கிய விருதான எம்.பி. பால் விருதை எம்.பி. பால் அறக்கட்டளை நிறுவியுள்ளது''.
# எம். பி. பால்

## நூலியல்

### கட்டுரைகள்

-
-
-
-
-
-
- *Complete Works of M. P. Paul* (1,500 pages 2 vols)
# எம். பி. பால்

## நூலியல்

### மொழிபெயர்ப்புகள்

-
# எம். பி. பால்

## நூலியல்

### இவரைப் பற்றிய படைப்புகள்

-
-
-
# கிது

வடக்குச் சுமாத்ராவின் கரோ மொழியில், **கிது** என்பது சர்க்கரை பனை மரத்தினை உண்ணும் இளம் உயிரிகளைக் குறிக்கிறது. இதனைப் பச்சையாகவோ அல்லது நன்கு வறுத்தோ உண்பர். சில சமயங்களில் ஆர்சிக் தாளிக்கூட்டுடன் பரிமாறப்படுகிறது. இதனை கிது-கிதுவுடன் குழப்பக்கூடாது. கிது-கிது என்பது கரோ பன்றி கொத்திறைச்சி குழலப்ப வகை. இது கிது வண்டினப்புழு போல இருப்பதால் இப்பெயரிடப்பட்டது.
# ஐரோப்பியப் பூச்சியியல் ஆய்விதழ்

**ஐரோப்பியப் பூச்சியியல் ஆய்விதழ்** (*European Journal of Entomology*) என்பது செக் அறிவியல் கழகத்தினால் வெளியிடப்படும் சக மதிப்பாய்வு செய்யப்படும் திறந்த அணுகல் கொண்ட அறிவியல் ஆய்விதழ் ஆகும். இது வருடத்திற்கு நான்கு முறை வெளியாகும் காலாண்டு இதழாகும். இதில் பலகாலிகள், கெலிசராட்டு உள்ளடக்கிய பூச்சியியல் ஆய்வுகளையும் நிலத்தில் வாழும் ஓடுடைய கணுக்காலிகள் குறித்த ஆய்வுகளையும் வெளியிடுகிறது. இது 1904ஆம் ஆண்டில் செக் பூச்சியியல் சங்கத்தால் *ஆக்டா சொசைட்டாடிஸ்* *என்டோமோலாஜிகே போஹேமியா* என்ற தலைப்பில் நிறுவப்பட்டது. பின்னர் *ஆக்டா என்டோமோலாஜிகா போஹெமோசுலோவாக்கா* எனப் பெயரிடப்பட்டது. ஆய்விதழின் அட்டைப்படத்தில் சித்தரிக்கப்பட்டுள்ள பூச்சி *பைரோகோரிசு ஆப்டெரசு* ஆகும். *ஆய்விதழ் மேற்கோள் அறிக்கைகளின்படி*, இந்த ஆய்விதழின் 2020ஆம் ஆண்டிற்கான தாக்கக் காரணி 1.182 ஆகும். 2016ஆம் ஆண்டில், இந்த ஆய்விதழ் மின்னணு இதழாக மட்டுமே திறந்த அணுகலுடன் வெளியாகிறது.
# பர் ஆறு (அருணாசலப் பிரதேசம்)

**பர் ஆறு** (*Par River-*Arunachal Pradesh) என்பது இந்தியாவின் வடகிழக்கில் உள்ள அருணாசலப் பிரதேசத்தில் ஓடும் ஆறாகும். இது வடிநிலத்தைக் கொண்டது; இதில் (42%) காடுகள் (2005 தரவு) உள்ளன. இதன் முக்கிய துணை ஆறுகள் பாங் மற்றும் நிம்டே ஆறுகள் ஆகும். இந்த ஆறு சுபன்சிரி ஆற்றுடன் இணைந்து இறுதியில் பிரம்மபுத்திரா ஆற்றுடன் இணைகிறது .
# கேசரி பாலகிருஷ்ண பிள்ளை

**கேசரி பாலகிருஷ்ண பிள்ளை** (Kesari Balakrishna Pillai) என அழைக்கப்படும் **அகதூத் பாலகிருஷ்ண பிள்ளை** (1889-1960) ஒரு மலையாள எழுத்தாளரும், கலை மற்றும் இலக்கிய விமர்சகரும், பத்திரிகையாளரும் ஆவார். இவர், நவீன கேரளாவின் மிகவும் செல்வாக்கு மிக்க சிந்தனையாளர்களில் ஒருவராக பலராலும் கருதப்பட்டார். *கேசரி* என்ற செய்தித்தாளின் நிறுவனர் ஆவர். மேலும், நவீன மலையாள இலக்கிய விமர்சனத்தில் மூன்று முக்கிய நபர்களான ஜோசப் முண்டச்சேரி, எம். பி. பால் ஆகியோருடன் ஒருவராக கருதப்பட்டார். *கேசரியுட லோகங்கள்*, *நவலோகம்*, *சங்கேதிகா நிருபனங்கள் சாகித்யா நிருபனங்கள்*, *ரூபமஞ்சரி* போன்ற படைப்புகளைத் தவிர *, அவுட்லைன் ஆப் தி புரோட்டோ-ஹிஸ்டாரிக் குரோனாலாஜி ஆப் வெஸ்டர்ன் ஆசியா* என்ற தலைப்பில் ஆங்கிலத்தில் ஒரு உரையையும் எழுதினார்.
# கேசரி பாலகிருஷ்ண பிள்ளை

## சுயசரிதை

பாலகிருஷ்ண பிள்ளை மாதவனப்பரம்பில் கௌரி அம்மா என்பவரை 1917 இல் திருமணம் செய்து கொண்டார். இவர் தனது 1960 திசம்பர் 18 அன்று தனது 71 வயதில் இறந்தார்.
# கேசரி பாலகிருஷ்ண பிள்ளை

## சுயசரிதை

### இலக்கியத்திற்கு பங்களிப்பு, கலை ஆய்வுகள்

கேரளாவின் அரசியல்வாதியும், எழுத்தாளருமான கே. பாலகிருஷ்ணன் இவரை கேரளாவின் சாக்ரடீஸ் என்று அழைத்தார். இவர், கேரளாவைச் சேர்ந்த மிகவும் செல்வாக்குமிக்க சிந்தனையாளர்களில் ஒருவராக இருந்தார். மேலும் தனது காலத்தின் பல எழுத்தாளர்களுக்கு வழிகாட்டிய பெருமை இவருக்கு கிடைத்தது . இவர் தனது புதுமையான, இடைநிலை அணுகுமுறையின் மூலம் மலையாள இலக்கிய விமர்சனத்திற்கு பங்களித்தார். மேலும் கலை குறித்த இவரது எழுத்துக்கள், குறிப்பாக ஓவியம், தலைசிறந்த படைப்புகளாக கருதப்படுகின்றன. உலக இலக்கியத்தின் சில சிறந்த படைப்புகளை மலையாள இலக்கியங்களுக்கு அறிமுகப்படுத்திய முதல் மலையாள இலக்கிய விமர்சகர்களில் ஒருவராக இருந்தார். மேலும் தகழி சிவசங்கரப் பிள்ளை, எஸ். கே. பொட்டெக்கட், முகம்மது பஷீர், பி. கேசவதேவ் போன்ற பல எழுத்தாளர்களுக்கு உத்வேகம் அளித்தார். சமகால ஐரோப்பிய இலக்கியங்களில் இயக்கங்கள் குறித்து விரிவாக எழுதிய இவர், இலக்கிய விமர்சனத்தில் சமூகவியல் மற்றும் உளவியல் போன்ற பிற துறைகளைப் பயன்படுத்துமாறு வாதிட்டார். மாப்பசான், பல்சாக், சிக்மண்ட் பிராய்ட் , சார்லஸ் டார்வின் ஆகியோரின் படைப்புகளையும் இவர் மொழிபெயர்த்தார். பிள்ளை எழுதிய தலையங்கங்கள் பின்னர் ஒரு புத்தகமாக தொகுக்கப்பட்டு 2010 இல் *கேசரியுட லோகங்கள்* (கேசரியின் தலையங்கங்கள்) என்ற தலைப்பில் வெளியிடப்பட்டன.
# கேசரி பாலகிருஷ்ண பிள்ளை

## சுயசரிதை

### முற்போக்குக் கலையும் கடித இயக்கமும்

1930 களில் மலையாள இலக்கியத்தின் மார்க்சிய சித்தாந்தவாதிகள் குழுவாலும் ஜோசப் முண்டசேரி, எம்.பி. பால் உள்ளிட்ட சில முற்போக்கான எழுத்தாளர்களால் "ஜீவத் சாகித்ய பிரஸ்தானம்" என்ற அமைப்பு உருவாக்கப்பட்டது. முற்போக்கு எழுத்தாளர்கள் மலையாள இலக்கியங்களுக்கு புதிய திசையை வழங்க முயன்றனர். மேற்கத்திய இலக்கிய மற்றும் கலாச்சார முன்னுதாரணங்களின் சகாப்தத்தில், அவர்கள் மலையாளத்தில் உரைநடை புனைகதையின் முக்கியத்துவத்தை வலியுறுத்தினர். மேலும் இலக்கியத்தில் யதார்த்தவாதத்திற்கும் வாதிட்டனர். ஜீவத் சாகித்ய பிரஸ்தானம் பின்னர் "புரோகமன சாகித்ய பிரஸ்தானம்" என்று அழைக்கப்பட்டது. (கலை மற்றும் கடிதங்களுக்கான முற்போக்கு சங்கம்).
# கேசரி பாலகிருஷ்ண பிள்ளை

## இறப்பும் மரியாதையும்

இவர் தனது 1960 திசம்பர் 18 அன்று தனது 71 வயதில் இறந்தார். 2010இல் இவர் இறந்த 50 வது நினைவு நாளில் ஒரு விழாவுடன் கேரள அரசு திருவனந்தபுரத்தில் பிள்ளையின் சிலை ஒன்றை நிறுவியது. இரண்டு பொது அரங்குகள், வடக்கு பறவூரிலுள்ள கேசரி நினைவு நகராட்சி கட்டிடம், திருவனந்தபுரத்தில் புலிமூடுவிலுள்ள கேசரி நினைவு மண்டபம் ஆகியவை இவரது பெயரிடப்பட்டுள்ளன. கேசரி பாலகிருஷ்ண பிள்ளை நினைவு அருங்காட்சியகம் என்ற பெயரில் வடக்கு பறவூரில் உள்ள இவரது இல்லத்தில் ஒரு அருங்காட்சியகம் அமைக்கப்பட்டுள்ளது.  
50 வது நினைவு நாள் விழாவில் கேசரி நினைவு மண்டபத்தில் நடைபெற்ற ஒரு கருத்தரங்கில் எம். என் விஜயன் என்பவர் தொகுத்த இவரது எழுத்துக்களின் தொகுப்பான *கேசரி ஏ பாலகிருஷ்ண பிள்ளை - கர்மவீரியதின்டே சூரியசோபா* என்ற புத்தகம் வெளியிடப்பட்டது. திருச்சூரில் கேரள லலித் கலா அகாதமியால் ஏற்பாடு செய்யப்பட்ட மற்றொரு கருத்தரங்கில், *கேசரியுடே லோகம்* என்ற தலைப்பில் ஒரு புத்தகம் வெளியிடப்பட்டது. பிள்ளையின் வாழ்க்கை இரண்டு ஆவணப்படங்களாக எடுக்கப்பட்டது. முதலாவது ராஜீவ் விஜய் ராகவன் என்பவர் எழுதியது. மற்றொன்று "கேசரி" என்ற தலைப்பில் கே.ஆர் மனோஜ் என்பவர் எழுதியிருந்தார். பிந்தைய படைப்புகள் கேசரி பாலகிருஷ்ணா பிள்ளை நினைவு அருங்காட்சியகத்தில் நிரந்தரக் காட்சிக்கு வைக்கப்பட்டுள்ளன.
-
- Sankethika Nirupanangal Sahitya Nirupanangal
- *Rupamanjari*
- *Novel Prasthanangal*
# கேசரி பாலகிருஷ்ண பிள்ளை

## இறப்பும் மரியாதையும்

### மொழிபெயர்ப்புகள்

- *Love* by Guy de Maupassant
- Ghosts by Henrik Ibsen
# கேசரி பாலகிருஷ்ண பிள்ளை

## இறப்பும் மரியாதையும்

### இவரைப் பற்றிய படைப்புகள்

-
-
-
-
-
# சிம்பாப்வே பெண்கள் துடுப்பாட்ட அணி

**சிம்பாப்வே பெண்கள் துடுப்பாட்ட அணி** (Zimbabwe women's national cricket team) பன்னாட்டு அளவில் பெண்கள் துடுப்பாட்டப் போட்டிகளில் சிம்பாப்வேவை பிரதிநிதித்துவப்படுத்துகிறது. இந்த அணியை பன்னட்டுத் துடுப்பாட்ட அவையின் வாழ்நாள் உறுப்பினரான சிம்பாப்வே துடுப்பாட்ட வாரியம் நிர்வகிக்கிறது.  
2006 ஆம் ஆண்டில் பெண்கள் துடுப்பாட்ட உலகக் கிண்ணத்திற்கான ஆப்பிரிக்கத் துடுப்பாட்டச் சங்க பிராந்திய தகுதிச் சுற்றில் சிம்பாப்வே சர்வதேச அளவில் அறிமுகமானது. அந்த போட்டியை வென்றதன் மூலம், அந்த அணி 2008 உலகக் கோப்பை தகுதிப் போட்டிக்குத் தகுதி பெற்றது, இறுதியில் இருந்த எட்டு அணிகளில் ஐந்தாவது இடத்தைப் பிடித்தது, 2011 உலகக் கிண்ணத் தகுதிச் சுற்றில், சிம்பாப்வே ஒரு போட்டியில் கூட வெற்றி பெற முடியவில்லை. 2013 உலக இருபது -20 தகுதிப் போட்டியில் அணி எட்டு அணிகளில் ஆறாவது இடத்தைப் பிடித்தது, 2015 உலகக் கிண்ணத் தொடரில் இந்த அணி மூன்றாவது இடத்தைப் பிடித்தது, 2016 உலக இருபது -20 போட்டித் தொடருக்குத் தகுதிபெறவில்லை.  
டிசம்பர் 2018 இல், சிப்போ முகேரிக்கு பதிலாக மேரி-அன்னே முசொண்டா அணியின் தலைவியாக நியமிக்கப்பட்டார்.  
2020 டிசம்பரில், ஐ.சி.சி 2023 ஐ.சி.சி மகளிர் இ 20 உலகக் கிண்ணத்திற்கான தகுதிச் சுற்றுப் போட்டிகளை அறிவித்தது. 2021 ஐ.சி.சி பெண்கள இ20 உலகக் கோப்பை ஆப்பிரிக்கத் தகுதிச் சுற்றுப் போட்டிகளில் பத்து அணிகளுடன் சிம்பாப்வேயும் இடம்பெற்றது.
# விக்கிப்பீடியா:Statistics/weekly/28-Mar-2021
| 217 | Aswn | 0 | 0 | 0 | 0 | 0 | 0 | 1 | 1 | 0 |  |
| 218 | 2401:4900:3381:2688:1:0:5556:94E9 | 0 | 1 | 0 | 0 | 0 | 0 | 0 | 1 | 0 |  |
| 219 | A.R.V. Ravi | 0 | 0 | 0 | 0 | 0 | 0 | 1 | 1 | 0 |  |
| 220 | 106.198.24.197 | 0 | 1 | 0 | 0 | 0 | 0 | 0 | 1 | 1918 |  |
| 221 | ChandlerMinh | 0 | 1 | 0 | 0 | 0 | 0 | 0 | 1 | 12 |  |
| 222 | Loveall.human | 0 | 1 | 0 | 0 | 0 | 0 | 0 | 1 | 4333 |  |
| 223 | 2409:4062:183:DB81:9BA2:AD47:B27C:9C68 | 0 | 1 | 0 | 0 | 0 | 0 | 0 | 1 | 27 |  |
| 224 | 106.222.107.84 | 0 | 1 | 0 | 0 | 0 | 0 | 0 | 1 | 0 | } |
# இராகசுதா

**இராகசுதா** (*Ragasudha*) என்பவர் ஒரு இந்திய நடிகை ஆவார். இவர் முதன்மையாக தமிழ், கன்னட திரைப்படங்களில் பணியாற்றுகிறார். மேலும் இவர் சில மலையாள, தெலுங்கு திரைப்படங்களிலும் நடித்தள்ளார்.
# இராகசுதா

## தனிப்பட்ட வாழ்க்கை

இராகசுதா மலையாள நடிகை கே. ஆர். சவித்ரியின் மகளும், நடிகை அனுஷாவின் சகோதரியுமாவார். நடிகைகள் கே. ஆர். விஜயா, கே. ஆர். வத்சலா ஆகியோர் இவரது பெரியம்மாக்களாவர். இவர் தனது குடும்பத்துடன் சென்னையில் வசித்து வருகிறார். இவர் நடிகர் ரஞ்சித்தை 2014 இல் சீர்காழி திருவெண்காடு கோயிலில் திருமண் செய்துகொண்டார். எனினும் ஒரு வருடத்திற்குள் 2015 ஆம் ஆண்டில் அவர்கள் மணமுறிவு பெற்றனர்.
# இராகசுதா

## திரைப்பட வாழ்க்கை

இராகசுதா 1990 இல் வெளியான தமிழ் திரைப்படமான *தங்கத்தின் தங்கம்* திரைப்படத்தில் அறிமுகமானார்
# இராகசுதா

## திரைப்படவியல்

*இந்த பட்டியல் முழுமையடையாது; இதை விரிவாக்குவதன் மூலம் நீங்கள் உதவலாம்.*
# இராகசுதா

## திரைப்படவியல்

### தமிழ்

- *தங்கத்தின் தங்கம்* (1990) ... இலதா/முத்தாயி
- *கவர்மெண்ட் மாப்பிள்ளை (1992 திரைப்படம்)* (1992) ... செல்லலாயி
- *ஜல்லிக்கட்டுக்காளை* (1994)
- *தமிழச்சி (திரைப்படம்)* (1995)
- *சிவசக்தி (திரைப்படம்)* (1996) ... வந்தனா
- *அபிமன்யு* (1997) ... திரவியத்தின் மனைவி
- *நேருக்கு நேர்* (1997) ... மாயா
- *தினமும் என்னை கவனி* (1997) ... கீதா
- *காதலர் தினம் (திரைப்படம்)* (1999)
- *அங்காளபரமேசுவரி* (2001)
- *காமராசு (திரைப்படம்)* (2002)
- *காதல் வைரஸ்* (2002)
- *ஐயர் ஐ.பி.எஸ்* (2005) ... பரமேஸ்வரி
- *தம்பி* (2006)
- *அம்முவாகிய நான்* (2007) ... மல்லி
# இராகசுதா

## திரைப்படவியல்

### கன்னடம்

- *கிருஷ்ணார்ஜுணா* (2000)
- *அஸ்திரா* (2000)
- *தீபாவளி* (2000)
- *அம்மா நாகம்மா* (2001)
- *கிராம தேவதே* (2001)
- *மாஃபியா* (2001)
- *மைசூர் ஹுலி* (2001)
- *தர்ம தேவதே* (2002)
- *விஜயதசமி* (2003)
# இராகசுதா

## திரைப்படவியல்

### மலையாளம்

- *ஸ்ராவ்* (2001). . . தேவு
- *ஜகதி ஜெகதீஷ்* இன் டவுன் (2002). . . ரேகா
# இராகசுதா

## தொலைக்காட்சி தொடர்

- *கெட்டி மேளம்* ( ஜெயா தொலைக்காட்சி ) - தமிழ்
- *டிராகுலா* ( ஏஷ்யாநெட் ) - மலையாளம்
# சிறீதர் (நடன அமைப்பாளர்)

**சிறீதர்** (*Sridhar* (choreographer)) என்பவர் ஒரு இந்திய நடன இயக்குநர் ஆவார். இவர் இந்தியாவின் பல மொழி திரைப்படங்களில் பணியாற்றியுள்ளார். இவர் ஒரு நடிகராக *பொய்* (2006) படத்தின் வழியாக அறிமுகமானார். மேலும் இவர் திரைப்பட பாடல்களில் சிறப்புத் தோற்றங்களில் தோன்றியுள்ளார்.
# சிறீதர் (நடன அமைப்பாளர்)

## தொழில்

கே. பாலச்சந்தரின் *பொய்* (2006) திரைப்படத்தில் சிறீதர் முழுமையான நடிகராக அறிமுகமானார். அப்பட்டதில் இவர் ஒரு துணை வேடத்தில் தோன்றினார். *காதலில் விழுந்தேன்* (2008) படத்தில் "நாக்க முக்கா " பாடலுக்கு நடன இயக்குநராகப் பணியாற்றினார். பிலபலமான பாடலான இதை திரையில் நன்றாக காட்டுவதை உறுதி செய்யும் பொறுப்பு இவருக்கு வழங்கப்பட்டது. இதன் விளைவாக சிறீதர் "அதற்கு சில அதிரடியான நடன அசைவுகளைக் கொடுத்தார். சிறீதர் பிரபுதேவாவின் *எங்கேயும் காதல்* (2011) படத்தில் நடன இயக்குநராக பணியாற்றியதற்காக விமர்சன ரீதியான பாராட்டுகளைப் பெற்றார். அப்படத்தில் இவர் நான்கு பாடல்களுக்கு நடன இயக்கம் செய்தார். *நாதஸ்வரம்* என்ற தொலைக்காட்சி தொடரின் தலைப்பு பாடலிலும் நடனமாடினார்.  
2015 ஆம் ஆண்டில், ராகவ் மாதேஷ் இயக்கிய *போக்கிரி மன்னன்* என்ற அதிரடி நாடகப்படத்தில் முன்னணி நடிகராக முதல் முறையாக நடித்தார். சிறிய அளவு விளம்பரத்துடன் வெளியான இப்படம் விமர்சகர்களிடமிருந்து எதிர்மறையான விமர்சனங்களைப் பெற்றது. நவ்ரன்னிங்.காம் இதை ஒரு "சாதாரண படம்" என்றும் "திரைப்படத்தைப் பார்க்கும் அனுபவம் சித்தரவதையானது" என்றும் குறிப்பிட்டது, சிறீதர் "கடந்து செல்லக்கூடிய அறிமுகம்" என்றும் குறிப்பிட்டது.  
இவர் 2016 ஆம் ஆண்டில், *சவாடி* படத்திற்கு இயக்குநரானார்.
# சிறீதர் (நடன அமைப்பாளர்)

## திரைப்படவியல்

- *குறிப்பில் குறிப்பிடப்படாத, எல்லா படங்களும் தமிழ் படங்களாகும்.*
# சிறீதர் (நடன அமைப்பாளர்)

## திரைப்படவியல்

### நடன இயக்குநர்

; படங்கள்  
| 2002 | *ஏழுமலை* |  |
| --- | --- | --- |
| 2002 | *ராஜா* |  |
| 2002 | *யுனிவர்சிடி* | சிறீதர் |
| 2003 | *அலாவுதீன்* |  |
| 2003 | *சூரி* |  |
| 2004 | *வர்ணஜாலம்* |  |
| 2004 | *4 ஸ்டூடண்ட்ஸ்* |  |
| 2004 | *அரசாட்சி* |  |
| 2004 | *காதல்* |  |
| 2005 | *மந்திரன்* |  |
| 2006 | *கோடம்பாக்கம்* |  |
| 2006 | *அழகாய் இருக்கிறாய் பயமாய் இருக்கிறது* |  |
| 2006 | *பொய்* |  |
| 2007 | *போக்கிரி* |  |
| 2007 | *மருதமலை* |  |
| 2007 | *வேகம்* |  |
| 2008 | *முனியாண்டி விலங்கியல் மூன்றாமாண்டு* |  |
| 2008 | *காதலில் விழுந்தேன்* |  |
| 2008 | *பச்சை நிறமே* |  |
| 2008 | *திண்டுக்கல் சாரதி* |  |
| 2009 | *வில்லு* |  |
| 2010 | *அம்பாசமுத்திரம் அம்பானி* |  |
| 2011 | *எங்கேயும் காதல்* |  |
| 2011 | *புலிவேசம்* |  |
| 2011 | *வெடி* |  |
| 2011 | *வித்தகன்* |  |
| 2012 | *எப்படி மனசுக்குள் வந்தாய்* |  |
| 2012 | *துப்பாக்கி* |  |
| 2013 | *சந்தமாமா* |  |
| 2013 | *தலைவா* |  |
| 2013 | *ரகளபுரம்* |  |
| 2014 | *ஜில்லா* |  |
| 2015 | *போக்கிரி மன்னன்* |  |
| 2015 | *புலி* |  |
| 2015 | *10 எண்றதுக்குள்ள* |  |
| 2015 | *பிரவாகயா* | சிங்கள திரைப்படம் |
| 2016 | *தெறி* |  |
| 2016 | *24* |  |
| 2017 | *போகன்* |  |
| 2018 | *கோலிசோடா 2* |  |
| 2018 | *பாஸ்கர் ஒரு ராஸ்கல்* |  |
| 2018 | *ஜூங்கா* |  |
| 2018 | *சார்லி சாப்ளின் 2* |  |
| 2018 | *சர்கார்* |  |
| 2018 | *எங் மங் சங்* |  |
| TBA | *வணங்காமுடி* | } |  
; தொலைக்காட்சி  
| 2000 | *மணிகூண்டு* | தமிழ் |  |
| --- | --- | --- | --- |
| 2010 | *நாதஸ்வரம்* | தமிழ் | } |
# சிறீதர் (நடன அமைப்பாளர்)

## திரைப்படவியல்

### இயக்குநர்

| 2018 | *சவாடி* | } |
| --- | --- | --- |
# சிறீதர் (நடன அமைப்பாளர்)

## திரைப்படவியல்

### நடிகர்

; படங்கள்  
| 2000 | *டபுள்ஸ்* | பிரபுவின் நண்பர் |  |  |
| --- | --- | --- | --- | --- |
| 2002 | *யுனிவர்சிடி* | சிறீதர் |  |  |
| 2003 | *சூரி* | அவராகவே | "பிரிவெல்லாம்" பாடலில் சிறப்புத் தோற்றம் |  |
| 2004 | *வர்ணஜாலம்* | அவராகவே | "மாதா மாதா" பாடலில் சிறப்புத் தோற்றம் |  |
| 2004 | *மதுர* | அவரே | "மச்சன் பேரு" பாடலில் சிறப்புத் தோற்றம் |  |
| 2004 | *காதல்* | அவராகவே | "புரா கூண்டு" பாடலில் சிறப்புத் தோற்றம் |  |
| 2005 | *டிசம்பர்* | மலையாள படம்; "டம் டுமா" பாடலில் சிறப்புத் தோற்றம் |  |  |
| 2006 | *கோடம்பாக்கம்* | அவராகவே | "ஓ பப்பா" பாடலில் சிறப்புத் தோற்றம் |  |
| 2006 | *பொய்* | ரோஷன் |  |  |
| 2007 | *புலி வருது* | அவராகவே | "தேரு வருது" பாடலில் சிறப்புத் தோற்றம் |  |
| 2007 | *வேகம்* |  |  |  |
| 2008 | *காதலில் விழுந்தேன்* | அவராகவே | "நக்க முக்கா" பாடலில் சிறப்புத் தோற்றம் |  |
| 2010 | *அம்பாசமுத்திரம் அம்பானி* | அவரே | "பூ பூக்கும் தருணம்" பாடலில் சிறப்புத் தோற்றம் |  |
| 2011 | *புலிவேசம்* | அவரே | "டாப் கிளாஸ்" பாடலில் சிறப்புத் தோற்றம் |  |
| 2013 | *தலைவா* | அவரே | "தமிழ் பசங்க" பாடலில் சிறப்புத் தோற்றம் |  |
| 2013 | *சந்தமாமா* | அவராகவே | "நாராயணா நாராயணா" பாடலில் சிறப்புத் தோற்றம் |  |
| 2013 | *ரகளபுரம்* | அவரே | "ஒபாமாவும்" பாடலில் சிறப்புத் தோற்றம் |  |
| 2014 | *ஜில்லா* | அவராகவே | "எப்ப மாமா ட்ரீட்டு" பாடலில் சிறப்புத் தோற்றம் |  |
| 2015 | *போக்கிரி மன்னன்* |  |  |  |
| 2015 | *10 எண்றதுக்குள்ள* | அவராகவே | "வ்ரூம் வ்ரூம்" பாடலில் சிறப்புத் தோற்றம் |  |
| 2016 | *நட்பதிகாரம் 79* | அவரே | "செல்லம்மா" பாடலில் சிறப்புத் தோற்றம் |  |
| 2017 | *சக்க போடு போடு ராஜா* | அவரே | "கலக்கு மச்சான்" பாடலில் சிறப்புத் தோற்றம் |  |
| 2018 | *கோலிசோடா 2* | அவரே | "பொண்டாட்டி" பாடலில் சிறப்புத் தோற்றம் |  |
| 2018 | *ஜுங்கா* | அவரே | "அம்மா மேல சத்தியம்" பாடலில் சிறப்புத் தோற்றம் | } |  
; தொலைக்காட்சி  
| 2005 | *ராஜ ராஜேஸ்வரி* | "சாகலகலா வள்ளியே" என்ற தலைப்பு பாடலில் சிறப்புத் தோற்றம் | தமிழ் |  |
| --- | --- | --- | --- | --- |
| 2010 | *நாதஸ்வரம்* | "நாதஸ்வரம்" என்ற தலைப்பு பாடலில் சிறப்புத் தோற்றம் | தமிழ் | } |
# சிறீதர் (நடன அமைப்பாளர்)

## திரைப்படவியல்

### நடனமாடுபவர்

| 1995 | *கூலி* | "ஏன் ரம்மு" பாடலில் நடனக் கலைஞர் |  |
| --- | --- | --- | --- |
| 1997 | *அருணாச்சலம்* |  |  |
| 1997 | *தினமும் என்னை கவனி* |  |  |
| 1997 | *ரட்சகன்* |  |  |
| 2000 | *தை பொறந்தாச்சு* |  |  |
| 2000 | *குஷி* |  |  |
| 2000 | *பெண்ணின் மனதைத் தொட்டு* |  |  |
| 2000 | *பார்த்தேன் ரசித்தேன்* | "புடிக்கல" பாடலில் நடனக் கலைஞர் |  |
| 2000 | *ரிதம்* | "தனியே" பாடலில் நடனக் கலைஞர் |  |
| 2001 | *மின்னலே* | "அழகிய தீ" பாடலில் நடனக் கலைஞர் |  |
| 2001 | *பிரஜ* | "சந்தணமணி" பாடலில் நடனக் கலைஞர் |  |
| 2001 | *வேதம்* |  |  |
| 2001 | *சமுத்திரம்* |  |  |
| 2001 | *12 பி* | "சரியா தவறா" பாடலில் நடனக் கலைஞர் |  |
| 2001 | *ஷாஜகான்* |  |  |
| 2001 | *மஜ்னு* | "மெர்குரி மேலே" பாடலில் நடனக் கலைஞர் |  |
| 2002 | *ரெட்* | "கண்ணை கசக்கும்" பாடலில் நடனக் கலைஞர் |  |
| 2002 | *தமிழன்* |  |  |
| 2002 | *யூத்* | "ஆல்தோட்ட பூபதி" பாடலில் நடனக் கலைஞர் |  |
| 2004 | *உதயா* | "பூக்கும் மலரை" பாடலில் நடனக் கலைஞர் | } |
# ரா. ராஜேந்திரன்

**ரா. ராஜேந்திரன்** (*R. Rajendran*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவ்ர் அவர் சேலம் வடக்கு தொகுதியின் தமிழ்நாடு சட்டமன்ற உறுப்பினராக உள்ளார். மேலும் தற்போது தமிழ்நாடு அமைச்சரவையில் சுற்றுலாத் துறை அமைச்சராகப் பணியாற்றுகிறார். இவர் 2016ஆம் ஆண்டு தமிழக சட்டசபைக்கான தேர்தலில் சேலம் வடக்கு தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# ரா. ராஜேந்திரன்

## இளமை வாழ்க்கை

ரா. ராஜேந்திரன் 3 ஜூன் 1959இல் தமிழ்நாட்டில் பிறந்தார். இவர் வேளாண்மையைப் பின்னணியாகக் கொண்ட குடும்பத்தைச் சேர்ந்தவர். சேலத்தில் அரசுப் பள்ளியில் தனது தொடக்கக் கல்வியையும், சேலம், சிறுமலர் மேல்நிலைப் பள்ளியில் உயர்நிலைப் பள்ளிப் படிப்பையும் முடித்தார். கல்லூரி நாட்களில் அரசியலில் நுழைந்து 1990களின் முற்பகுதியில் இருந்து இன்றுவரை தீவிரமாக செயல்பட்டு வருகிறார்.
# ரா. ராஜேந்திரன்

## அரசியல்

1985 ஆம் ஆண்டு திராவிட முன்னேற்ற கழகத்தின் தலைவர் மு. கருணாநிதி அவர்களால் மாணவர் பிரிவு மாவட்ட அமைப்பாளராக நியமிக்கப்பட்டார். 1992 ஆம் ஆண்டு தற்போதைய திமுகவின் இளைஞர் அணியின் செயலாளராக இருந்த மு. க. ஸ்டாலின் அவர்களால் திமுகவின் இளைஞர் பிரிவில் மாவட்ட அமைப்பாளராக நியமிக்கப்பட்டார். 1999 ஆம் ஆண்டு மு. க. ஸ்டாலினால் மாநில இளைஞர் பிரிவு துணைச் செயலாளராக நியமிக்கப்பட்டார். 2004 ஆம் ஆண்டு அரசு தொழிலாளர் முற்போக்கு கூட்டமைப்பின் மாநிலத் தலைவராக செயல்பட்டார்.  
2006 ஆம் ஆண்டு பனமரத்துப்பட்டி (சட்டமன்றத் தொகுதி)யின் சட்டப்பேரவை உறுப்பினராகத் தேர்ந்தெடுக்கப்பட்டார். 2015 ஆம் ஆண்டு முன்னாள் அமைச்சர் வீரபாண்டி எஸ். ஆறுமுகம் இறந்த பிறகு, கட்சியின் தலைவரால் சேலம் வடக்கு மாவட்டச் செயலாளராக நியமிக்கப்பட்டார். 2016 ஆம் ஆண்டு சேலம் வடக்கு (சட்டமன்றத் தொகுதி)யின் சட்டப்பேரவை உறுப்பினராகத் தேர்ந்தெடுக்கப்பட்டார். 2021 ஆம் ஆண்டில், சேலம் வடக்கு சட்டமன்றத் தொகுதிக்கு] இரண்டாவது முறையாக சட்டப்பேர்வை உறுப்பினராகத் தேர்ந்தெடுக்கப்பட்டார்.
# ரா. ராஜேந்திரன்

## அமைச்சரவை

29.09.2024 அன்று முதலமைச்சர் மு.க. ஸ்டாலின் தலைமையிலான திமுக அமைச்சரவையில் சேர்க்கப்பட்டு, தமிழக அரசின் சுற்றுலாத்துறை அமைச்சராகப் பொறுப்பேற்றார். இதன்மூலம் சேலம் மாவட்டத்திற்கான திமுகவின் இரண்டாவது அமைச்சராக உள்ளார்.
# ரா. ராஜேந்திரன்

## அமைச்சரவை

### சட்டமன்ற உறுப்பினராக

| தேர்தல் | தொகுதி | கட்சி | முடிவுகள் | வாக்கு % | தோல்வியடைந்தவர் | தோல்வியடைந்த கட்சி | தோல்வியடைந்தவர் பெற்ற ஓட்டு % | குறிப்பு |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2021 | சேலம் வடக்கு | திமுக | வெற்றி | 46.52% | கோ. வெங்கடாசலம் | அதிமுக | 42.74% |  |
| தமிழ்நாடு சட்டமன்றத் தேர்தல், 2016 | சேலம் வடக்கு | திமுக | வெற்றி | 45.14% | கே. ஆர். எஸ். சரவணன் | அதிமுக | 39.99% |  |
| தமிழ்நாடு சட்டமன்றத் தேர்தல், 2011 | சேலம் மேற்கு | அதிமுக | தோல்வி | 36.48% | கோ. வெங்கடாசலம் | அதிமுக | 54.46% |  |
| தமிழ்நாடு சட்டமன்றத் தேர்தல், 2006 | பனமரத்துப்பட்டி | துமுக | வெற்றி | 44.57% | ஆர். இளங்கோவன் | அதிமுக | 42.20% |  |
| தமிழ்நாடு சட்டமன்றத் தேர்தல், 2001 | ஓமலூர் | அதிமுக | தோல்வி | 30.89% | எஸ். செம்மலை | அதிமுக | 59.39% | } |
# நேகா தன்வர்

**நேஹா தன்வர்** (Neha Tanwar பிறப்பு: ஆகஸ்ட் 11, 1986) இந்தியப் பெண்கள் துடுப்பாட்ட<nowiki/>வீராங்கனை ஆவார். இவர் ஒரு வலது கை மட்டையாளர் மற்றும் வலதுகை சுழற்பந்து வீச்சாளர் ஆவார். இவர் உள்ளூர்ப் போட்டிகளில் 2004 ஆம் ஆண்டிலும் சர்வதேசப் போட்டிகளில் 2011 ஆம் ஆண்டிலும் அறிமுகமானார்.  
இவர் ஆஸ்திரேலியா, இங்கிலாந்து, இலங்கை போன்ற நாடுகளுக்கு எதிராக விளையாடியுள்ளார். இவர் இந்திய ரெட் உமண் அணி மற்றும் தில்லி ரயில்வே அணிகளுக்காக உள்ளூர்ப் போட்டிகளில் விளையாடியுள்ளார்.இவர் 100 க்கும் மேற்பட்ட முதல் தரத் துடுப்பாட்டப்<nowiki/>போட்டிகளில் விளையாடியுள்ளார்.
# நேகா தன்வர்

## சர்வதேச வாழ்க்கை

### ஒருநாள் போட்டிகள்

ஜனவரி 18, 2011 இல் ராஜ்கோட்டில் மேற்கிந்தியத் தீவுகள் பெண்கள் துடுப்பாட்ட அணிக்கு எதிரான பெண்கள் ஒருநாள் பன்னாட்டுத் துடுப்பாட்டப் போட்டியில் அறிமுகமானார்.
# நேகா தன்வர்

## சர்வதேச வாழ்க்கை

### இருபது 20

- டவுண்டனில், 26 ஜூன் 2011 இங்கிலாந்து பெண்கள் அணிக்கு எதிராக இவர் அறிமுகமானார்.
# மாதுரி மேத்தா

**மாதுரி மேத்தா** (Madhuri Mehta பிறப்பு 1 நவம்பர் 1991) ஓர் இந்தியப் பெண்கள் துடுப்பாட்ட அணி வீராங்கனை ஆவார். இவர் 2012 இல் மேற்கிந்திய தீவுகள் அணிக்கு எதிராக தனது ஒருநாள்<nowiki/>மற்றும் பெண்கள் இருபதுக்கு -20 போட்டிகளில் அறிமுகமானார். வலதுகை மட்டையாளரான இவர் வலதுகை மித வேகப்பந்து வீச்சாளரும் ஆவார். இவர் இரு சர்வதேச ஒருநாள் போட்டிகளில் விளையாடி 25 ஓட்டங்களை எடுத்துள்ளார். இதில் அதிகபட்சமாக 23 ஓட்டங்களை எடுத்துள்ளார்.
# மு. பெ. கிரி

**மு. பெ. கிரி** (*M. P. Giri*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் செங்கம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021ஆம் ஆண்டில் நடைபெற்ற சட்டமன்றத் தேர்தலில் செங்கம் தொகுதியில் இருந்து திமுக சார்பில் சட்டமன்ற உறுப்பினரானார்.
# மு. பெ. கிரி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2016 | செங்கம் | திமுக | 95,939 | 45.90% |  |
| 2021 | செங்கம் | திமுக | 108,081 | 48.73% | } |
# சு. சுதர்சனம்

**சு. சுதர்சனம்** (*S. Sudarsanam*) என்பவர் ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் மாதவரம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் மீண்டும், மாதவரம் தொகுதியிலிருந்து திமுக சார்பில் சட்டமன்ற உறுப்பினரானார்.
# சு. சுதர்சனம்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | மாதவரம் | திமுக | 1,22,082 | 46.17 |
| 2021 | மாதவரம் | திமுக | 1,51,485 | 50.04 |
# வெள்ளசாமி வனிதா

**வெள்ளசாமி வனிதா** (Vellaswamy Vanitha பிறப்பு: ஜூலை 19, 1990) இவர் கர்நாடகாவைச் சேர்ந்த இந்தியப் பெண்கள் துடுப்பாட்ட அணி வீராங்கனை ஆவார். ஜனவரி 2014 இல், அவர் தனது முதல் ஒருநாள் மற்றும் இருபதுக்கு 20 போட்டிகளில் இலங்கைப் பெண்கள் துடுப்பாட்ட அணிக்கு எதிராக அறிமுகமானார்.
# வெள்ளசாமி வனிதா

## தனிப்பட்ட வாழ்க்கை

இவருக்கு இரண்டு சகோதரிகள் மற்றும் ஒரு சகோதரர் உள்ளனர். துடுப்பாட்ட பயிற்சி முகாமில் ஆண்களுடன் பயிற்சி செய்தார். இவருக்கு 11 வயதாக இருந்தபோது கருநாடக துடுப்பாட்ட பயிற்சி நிறுவனத்தில் சேர்த்தார். தனது சகோதரர் மற்றும் தந்தையுடன் துடுப்பாட்ட விளையாடியது துடுப்பாட்டத்தின் மீது ஆர்வம் வரக் காரணமாக அமைந்தது.  
இவர் பெங்களூரின் செவன்த் டே அட்வென்டிஸ்டில் படித்தார். பின்னர், சி.எம்.ஆர் சட்டப் பள்ளியிலும், எம்.எஸ்.ராமையா சட்டக் கல்லூரியிலும் பயின்றார் . மேலும் இவர் ஒரு தொழில்முனைவோர் ஆவார்.இவர் தனது சகோதரருடன் 2013இல் ஆர்கோப்ளிஸைத் தொடங்கினார்.
# வெள்ளசாமி வனிதா

## துடுப்பாட்ட வாழ்க்கை

2006இல் கருநாடக துடுப்பாட்ட அணிக்காக இவர் அறிமுகமானார்.
# எம். கே. மோகன்

**எம். கே. மோகன்** (*M. K. Mohan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் அண்ணா நகர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் அண்ணாநகர் தொகுதியில் இருந்து திமுக சார்பில் சட்டமன்ற உறுப்பினரானார்.
# எம். கே. மோகன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 2016 | அண்ணா நகர் | திமுக | 72,207 | 42.74 |  |
| - | 2021 | அண்ணா நகர் | திமுக | 80,054 | 48.95 |
# சி. வி. எம். பி. எழிலரசன்

**சி. வி. எம். பி. எழிலரசன்** (*C. V. M. P. Ezhilarasan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் காஞ்சிபுரம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் காஞ்சிபுரம் தொகுதியில் இருந்து திமுக சார்பில் சட்டமன்ற உறுப்பினரானார்.
# சி. வி. எம். பி. எழிலரசன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | காஞ்சிபுரம் | திமுக | 90,533 | 41.06% |
| 2021 | காஞ்சிபுரம் | திமுக | 102,712 | 44.77% |
# தாயகம் கவி

**தாயகம் கவி** (*Thayagam Kavi*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் திரு. வி. க. நகர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இவரின் இயற்பெயர்
சிவகுமார் என்பதாகும்.
# தாயகம் கவி

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | திரு. வி. க. நகர் | திமுக | 61,744 | 46.16 |
| 2021 | திரு. வி. க. நகர் | திமுக | 81,727 | 61.13 |
# வி. இராஜேந்திரன்

**வி. இராஜேந்திரன்** (*V.rajendran*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் பர்கூர் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# வி. இராஜேந்திரன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | பர்கூர் | அதிமுக | 80,650 | 43.20 |
# யா. பிரகாசு

**யா. பிரகாசு** (*Y.Prakash*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் தளி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஓசூர் சட்டமன்றத் தொகுதியில் இருந்து திமுக சார்பில் சட்டமன்ற உறுப்பினரானார்.
# யா. பிரகாசு

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | தளி | திமுக | 74,429 | 39.82% |
| 2021 | ஒசூர் | திமுக | 1,18,231 | 47.65% |
# வார்ப்புரு:இந்து கல்வெட்டுகள், கட்டிடக்கலை மற்றும் கலைகள்

| bodyclass = hlist
| basestyle = background:#FFC569;
| title = இந்து கல்வெட்டுகள், கட்டிடக்கலை மற்றும் கலைகள்
| image =
| liststyle = background:transparent;  
| abovestyle = font-weight:bold;
| above =
- இந்து கல்வெட்டுகள்# கட்டிடக்கலை # கலைகள்  
| group1 =கிபி 400-க்கு முன்னர்
| list1 =  
| group2 = தொன்மையான கோயில்கள்
(கிபி 400-899)
| list2 =  
| group3 = சிறப்பானவைகள்
(கிபி 900-1600)
| list3 =  
| group4 = சீரமைக்கப்பட்டவைகள்
(கிபி 1400-1799)
| list4 =  
| group5 = வலைவாசல்:இந்து சமயம்
| list5 =
- இந்து
- இந்து சமயப் பிரிவுகள்
- :
- [[இந்து புனிதத் தலங்கள்
- இஸ்கான் கோயில்
- அக்சர்தாம் கோயில்
- தமிழ்நாட்டு இந்துக் கோயில்கள்
- Hinduism by country  
| group6 = <small>குறிப்புகள்:</small>
| list6 =
- <small>The above list of archaeological sites, inscriptions and temples is grossly incomplete.</small>  
| belowstyle = font-weight:bold;
| below =
- வலைவாசல்  
}}<noinclude>  
</noinclude>
# கே. வி. சேகரன்

**கே. வி. சேகரன்** (*K. V. Sekaran*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் போளூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# கே. வி. சேகரன்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | போளூர் | திமுக | 66,588 | 34.24% |
# தூசி கே. மோகன்

**தூசி கே. மோகன்** (*Dusi K. Mohan*) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016ஆம் ஆண்டு தமிழக சட்டசபைக்கான தேர்தலில் செய்யார் தொகுதியிலிருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.
# தூசி கே. மோகன்

## சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2016 | செய்யார் | அதிமுக | 77,766 | 38.20% |
# லியாகத் அலி கான் (இயக்குநர்)

**லியாகத் அலிகான்** என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார். இவர் குறிப்பாக தமிழ் படங்களில் பணியாற்றியுள்ளார். அரசியல் வகையிலான பல படங்களில் முதன்மையாக விசயகாந்து மற்றும் ஆர். கே. செல்வமணியுடன் இணைந்து 1990 களில் செயல்பட்டார்.
# லியாகத் அலி கான் (இயக்குநர்)

## தனிப்பட்ட வாழ்க்கை

2006 ஆம் ஆண்டில், லியாகத் அலிகான் அனைத்திந்திய அண்ணா திராவிட முன்னேற்றக் கழகத்தில் இணைந்தார். இவரது நண்பரும் நம்பிக்கைக்குரியவருமான விஜயகாந்து இவரை தான் புதிதாக உருவாக்கிய கட்சியில் இருந்து வெளியேற்றிய பின்னர் இந்த முடிவை எடுத்தார். சின்னத்திரை நடிகர்கள் சங்கத் தேர்தல் அதிகாரியாகவும் இவர் நியமிக்கப்பட்டார்.